b'\n_START_ARTICLE_\nEucharist\n_START_SECTION_\nO sastavu\n_START_PARAGRAPH_\nOsnovan je 1989. godine te je jedan od predvodnika stila danas znanog kao "gothenbur\xc5\xa1kog zvuka". Godine 1992. objavljuju prvi demo "Greeting Immortality", te snimaju pjesmu "The View" za kompilacijski album izdava\xc4\x8dke ku\xc4\x87e Deaf Records/Peaceville nazvan Deaf Metal Sampler nakon \xc4\x8dega se sastav po prvi put raspada. Me\xc4\x91utim, ubrzo ih je izdava\xc4\x8dka ku\xc4\x87a Wrong Again Records tra\xc5\xbeila da se ponovno okupe, te potpi\xc5\xa1u ugovor s njima, \xc5\xa1to su i u\xc4\x8dinili. Tako su 1993. snimili svoj prvi studijski album A Velvet Creation, a idu\xc4\x87e godine snimaju pjesme "Wounded and Alone" i "The Predictable End", za kmpilacijski album W.A.R. Compilation vol 1 Wrong Again Recordsa. Nakon toga se sastav ponovno raspada, te \xc4\x8dlanovi po\xc4\x8dinju svirati u drugim sastavima, primjerice Daniel Erlandsson je odsvirao dvije pjesme za sastav In Flames na njihovom EP-u Subterranean._NEWLINE_Godine 1996. Erlandsson i Johnssonn ponovno po\xc4\x8dinju raditi s Eucharistom, te im odmah izdava\xc4\x8dka ku\xc4\x87a WAR Music, nastala nakon raspada Wrong Again Recordsa, ponu\xc4\x91uje novi ugovor, te su svoj drugi te ujedno i posljednji album Mirrorworlds objavili 1997. godine. Idu\xc4\x87e godine, nakon kra\xc4\x87e turneje sastav se po tre\xc4\x87i i posljednji put raspada. Daniel Erlandsson kasnije postaje \xc4\x8dlan sastava Arch Enemy i Carcass, dok su ostali \xc4\x8dlanovi pridru\xc5\xbeuju sastavima Revengia, The End, Cromlech, Eternal Lies, Armageddon i drugima.'